
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2001 M. GRUODŽIO 14 D. NUTARIMO NR. 1524 „DĖL VALSTYBĖS ILGALAIKIO MATERIALIOJO TURTO NUOMOS“ PAKEITIMO

2017 m. vasario 1 d. Nr. 76
Vilnius


Lietuvos Respublikos Vyriausybė nutaria:
. Pakeisti Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašą, patvirtintą Lietuvos Respublikos Vyriausybės 2001 m. gruodžio 14 d. nutarimu Nr. 1524 „Dėl valstybės ilgalaikio materialiojo turto nuomos“:
. Pakeisti 9.1 papunktį ir jį išdėstyti taip:
„. institucija, įgyvendinančia valstybės, kaip juridinio asmens dalyvio, teises ir pareigas (išskyrus tuos atvejus, kai juridinio asmens dalyvio teises ir pareigas įgyvendinanti institucija yra Lietuvos Respublikos Seimas, Lietuvos Respublikos Vyriausybė arba kai centralizuotai valdyti perduotą valstybės nekilnojamąjį turtą išnuomoja centralizuotai valdomo valstybės turto valdytojas);“.
. Pakeisti 14.3 papunktį ir jį išdėstyti taip:
„. turto naudojimo paskirtis ir ypatumai (specialios turto charakteristikos, įskaitant teisės aktuose nustatytą leidimų sistemą, veiklos, kuriai vykdyti galės (turės) būti naudojamas išnuomojamas turtas, pobūdis);“.
. Pakeisti 14.7 papunktį ir jį išdėstyti taip:
„. turto nuomos terminas, turto perdavimo ir priėmimo terminas (jeigu reikia ilgesnio nei 3 darbo dienų termino);“. 
. Pakeisti 14.12 papunktį ir jį išdėstyti taip:
„. kita informacija ir (arba) papildomi reikalavimai, kuriuos turto nuomininkas ir konkurso laimėtojas turės atitikti ir (arba) įgyvendinti, iki bus sudaryta nuomos sutartis ir (arba) nuomos sutarties įgyvendinimo laikotarpiu.“ 
. Papildyti 16.7 papunkčiu:
„. dokumentai, kuriais patvirtinama, kad konkurso dalyvio veikla atitinka viešojo turto nuomos konkurso sąlygose nustatyto pobūdžio veiklą.“
. Pakeisti 27 punktą ir jį išdėstyti taip:
„. Kai išnuomojami pastatai ar patalpos, kuriems taikomos specialiosios charakteristikos, įskaitant leidimų sistemą, veiklos pobūdžio reikalavimai, taip pat kai konkurso sąlygose nurodomi papildomi reikalavimai, konkursas vykdomas dviem etapais. Pirmajame etape įvertinama, ar pasiūlymas atitinka specialiąsias charakteristikas, veiklos pobūdį ir papildomus reikalavimus (jeigu tokie buvo nurodyti). Specialiųjų charakteristikų, veiklos pobūdžio ir (arba) papildomų reikalavimų neatitinkantys pasiūlymai atmetami. Antrajame etape vertinamas pasiūlyme nurodytas nuompinigių dydis.“
. Papildyti 48.3 papunkčiu:
„. viešojo nuomos konkurso būdu išnuomotas centralizuotai valdyti perduotas valstybės nekilnojamasis turtas.“ 
. Pakeisti 1 priedą:
. Pakeisti 3.1 papunktį ir jį išdėstyti taip:
„. Nuomininkas už turto nuomą įsipareigoja mokėti nuomotojui nuompinigius –
__________________________________ per mėnesį / ketvirtį (nereikalingą žodį išbraukti).
(suma skaičiais ir žodžiais)
Jeigu nuomininkas yra pridėtinės vertės mokesčio (toliau – PVM) mokėtojas, – su 
PVM (jeigu jis turi būti skaičiuojamas) _________________________________.“ 
(suma skaičiais ir žodžiais)
. Pakeisti 3.2 papunktį ir jį išdėstyti taip:
„. Nuomininkas, be nuompinigių, kas mėnesį apmoka sąskaitas už šaltą ir karštą vandenį, elektros energiją, dujas, šilumos energiją ir komunalines paslaugas (šiukšlių išvežimą, liftą, bendro naudojimo patalpų ir teritorijos valymą ir kitas).“ 
. Pakeisti 3.4 papunktį ir jį išdėstyti taip:
„. Nuomininkas nuomotojo ir (arba) paslaugų teikėjų pateiktas sąskaitas už Sutarties 3.2 papunktyje nurodytas paslaugas apmoka per 5 darbo dienas nuo sąskaitų gavimo arba pagal atskirą susitarimą.“
. Pakeisti 3.5 papunktį ir jį išdėstyti taip:
„. Nuompinigiai ir mokėjimai už Sutarties 3.2 papunktyje nurodytas paslaugas pradedami skaičiuoti nuo turto perdavimo ir priėmimo akto pasirašymo dienos.“
. Pakeisti 4.1.1 papunktį ir jį išdėstyti taip:
„. per ______________________________________________ darbo dienas nuo 
(įrašomas 3 darbo dienų arba kitas konkurso sąlygose nustatytas terminas)
Sutarties pasirašymo perduoti nuomininkui Sutarties 1.1 papunktyje nurodytą turtą pagal turto perdavimo ir priėmimo aktą;“.
. Pakeisti 4.3.1 papunktį ir jį išdėstyti taip:
„. per 5 (penkias) darbo dienas nuo turto perdavimo ir priėmimo akto pasirašymo įregistruoti nuomos sutartį valstybės įmonėje Registrų centre;“.
. Pakeisti 4.3.2 papunktį ir jį išdėstyti taip:
„. per ______________________________________________ darbo dienas nuo
(įrašomas 3 darbo dienų arba kitas konkurso sąlygose nustatytas terminas)
Sutarties pasirašymo priimti Sutarties 1.1 papunktyje nurodytą turtą pagal turto perdavimo ir priėmimo aktą;“.
. Pakeisti 4.5 papunktį ir jį išdėstyti taip:
„. Nuomininkas neturi teisės (išskyrus Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo 48 punkte nustatytus atvejus) subnuomoti turto (ar jo dalies) ar suteikti tretiesiems asmenims kokių nors kitų teisių naudotis turtu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių.“
. Nustatyti, kad iki šio nutarimo įsigaliojimo dienos pradėtos ir neužbaigtos vykdyti valstybės ilgalaikio materialiojo turto nuomos procedūros baigiamos vykdyti pagal Valstybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo nuostatas, galiojusias iki šio nutarimo įsigaliojimo dienos.

